สวัสดีค่ะ ขอสอบถามหน่อยค่ะ ประจำเดือนของเดือนที่แล้วมาประมาณวันที่ 7-10 แล้วหมดไป หลังจากนั้นอีกประมาณ 10 วันมีเลือดสีน้ำตาลกระปิบกระปอยมา หลังจากหมดประจำเดือนมีเพศสัมพันธ์โดยการปล่อยในมาตลอด ต่อมาวันที่ 22/11 มีอาการปวดท้องมาก ไป รพ.ตรวจเช็คโดยการเจาะเลือดและตรวจปัสสาวะ แจ้งว่าไม่มีอะไรรุนแรง ให้ยากลับมากินที่บ้าน และเดือนนี้ มีรอบเดือนมาเมื่อวันที่ 11/12 อยากสอบถามว่าจะตั้งครรภ์ได้มั้ยคะ เพราะปล่อยมาตลอด
สวัสดีค่ะ การมีเพศสัมพันธ์ถ้าเป็นการหลั่งใน ไม่ป้องกันด้วยยาคุมกำเนิดชนิดใดๆ ไม่ได้ใส่ถุงยางอนามัยขณะมีเพศสัมพันธ์นั้น มีโอกาสตั้งครรภ์ได้สูงค่ะโดยการที่มีเลือดออกผิดปกติระหว่างรอบเดือนนั้น อาจจะเป็นเลือดออกผิดปกติจากภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก หรือการมีอวัยวะภายในอุ้งเชิงกรานอักเสบก็ได้หากไม่สบายใจ ควรจะซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่ยังมีเลือดออกผิดปกติทางช่องคลอดที่ไม่เป็นไปตามรอบเดือน ควรไปยืนยันผลที่รพ.และหาสาเหตุที่แน่ชัดต่อไป